Eiropas Parlamenta rezolūcija par Ķīnas valdības un Dalailamas sūtņu dialogu



Oficiālais Vēstnesis 287 E , 29/11/2007 Lpp. 0554 - 0556



P6_TA(2007)0055 Ķīnas valdības un Dalailamas sūtņu dialogs Eiropas Parlamenta rezolūcija par Ķīnas valdības un Dalailamas sūtņu dialogu Eiropas Parlaments, - ņemot vērā 2006. gada 26. oktobra rezolūciju par Tibetu [1], - ņemot vērā 2006. gada 7. septembra rezolūciju par ES un Ķīnas attiecībām [2], - ņemot vērā 2006. gada 22. februāra prezidentūras deklarāciju, kurā teikts, ka Eiropas Savienība pārliecinoši atbalsta Ķīnas valdības un Dalailamas sūtņu dialogu un cer, ka abas puses vēlēsies pēc labākās sirdsapziņas apspriest būtiskas problēmas, lai atrastu pragmatiskus risinājumus, kuri veicinātu abām pusēm pieņemama miermīlīga un ilgnoturīga izlīguma panākšanu par Tibetu, - ņemot vērā 2005. gada 15. decembra paziņojumu, ko Eiropas ārējo attiecību komisāres Benita Ferrero-Waldner vārdā sniedza Eiropas Komisijas priekšsēdētāja vietnieks Günter Verheugen, ka Komisija cer, ka drīz tiks atrasts tāds Tibetas jautājuma atrisinājums, kas būs savienojams ar Ķīnas suverenitāti un paudīs cieņu Tibetas iedzīvotājiem, un ka vienīgais veids šī svarīgā mērķa sasniegšanai ir miermīlīgs process, kura pamatā ir atklāts un tiešs dialogs bez nekādiem priekšnosacījumiem; - ņemot vērā 2002. gada septembrī uzsāktā dialoga starp Ķīnas Tautas Republiku un Viņa Svētības Dalailamas sūtņiem piecas kārtas, - ņemot vērā Reglamenta 115. panta 5. punktu, A. atzinīgi vērtē Ķ īnas Tautas Republikas valdības un Viņa Svētības Dalailamas apņemšanos atrisināt Tibetas jautājumu ar dialoga palīdzību; B. norāda, ka pastāv atšķirīgi viedokļi par būtiskiem jautājumiem, un it īpaši, ka abas puses nav spējušas sasniegt kopēju izpratni par Tibetas un Ķīnas vēsturiskajām attiecībām; C. ņemot vērā Ķ īnas Tautas Republikas valdības bažas par Ķīnas vienotību un stabilitāti, kā arī par to, vai Eiropas Savienība ievēros "vienotas Ķīnas" politiku; D. ņemot vērā Dalailamas sistemātiskos paziņojumus, ka viņš necenšas panākt neatkarību, bet gan patiesas autonomijas piešķiršanu Tibetai; E. no jauna apstiprinot un uzsverot, ka jārespektē Tibetas iedzīvotāju kopējo etnisko, lingvistisko, reliģisko un kultūras identitāti un jāveicina viņu centienus izveidot vienotu administratīvo sistēmu; F. tā kā Pekinā, 2007. gada 17. janvārī oficiāli ir sākušās sarunas par jauno ES un Ķīnas partnerības un sadarbības pamatnolīgumu; G. tā kā Dalailama ir izteicis vēlēšanos doties svētceļojumā uz Ķīnu, un Tibetas parlaments izsūtījumā ir pieprasījis Ķīnas prezidenta un Viņa Svētības Dalailamas tikšanos, kura palielinātu uzticēšanos starp Tibetas un Ķīnas iedzīvotājiem, kā arī uzticēšanos starptautiskajā sabiedrībā, 1. mudina Ķīnas Tautas Republikas valdību un Dalailamu, neskatoties uz viedokļu atšķirībām par konkrētiem būtiskiem jautājumiem, atsākt un turpināt viņu dialogu bez priekšnosacījumiem un tālredzīgā veidā, lai atrastu tādus pragmatiskus risinājumus, kuri ievērotu Ķīnas teritoriālo integritāti un attaisnotu Tibetas iedzīvotāju cerības; 2. atzinīgi vērtē Ķ īnas Tautas Republikas valdības pieņemtos normatīvos aktus par etnisko autonomiju, taču pauž bažas, ka daudzos no šiem normatīvajiem aktiem ir nosacījumi, kas kavē vai apdraud to īstenošanu; 3. aicina Padomi, Eiropas Komisiju un dalībvalstis aktīvi atbalstīt dialoga stiprināšanu un, ja netiek panākti taustāmi rezultāti par būtiskiem jautājumiem, apspriežoties ar abām pusēm, novērtēt Eiropas Savienības iespējamo lomu, lai veicinātu sarunu ceļā panāktu risinājumu par Tibetu, tostarp norīkojot ES Īpašo pārstāvi Tibetā; 4. aicina, lai Padomes Augstais pārstāvis/ģenerālsekretārs iekļauj ikgadējā KĀDP ziņojumā informāciju Parlamentam par Ķīnas Tautas Republikas valdības un Viņa Svētības Dalailamas sūtņu dialoga attīstību 2007. gadā un pēc tam; 5. aicina Eiropas Komisiju Tibetas un abu pušu sarunu atsākšanas problēmu izskatīt sarunu laikā par jauno ES un Ķīnas partnerības un sadarbības pamatnolīgumu un ziņot Parlamentam par Ķīnas Tautas Republikas valdības un Viņa Svētības Dalailamas sūtņu dialoga attīstību 2007. gadā un pēc tam; 6. aicina ES prezidentūru pieņemt deklarāciju, kurā būtu norādīti veidi, kā ES varētu sekmēt miermīlīgu un sarunu ceļā panāktu risinājumu Tibetai; 7. aicina Komisiju, Padomi un dalībvalstu valdības sadarboties ar Amerikas Savienotajām Valstīm un citām ārpuskopienas valstīm centienos veicināt dialogu starp Ķīnas Tautas Republiku un Dalailamu; 8. uzdod tā priekšsēdētājam nosūtīt šo rezolūciju Padomei, Komisijai, dalībvalstu valdībām un parlamentiem, Ķīnas Tautas Republikas prezidentam, valdībai un parlamentam, kā arī Viņa Svētībai Dalailamam. [1] Pieņemtie teksti, P6_TA(2006)0465. [2] OV C 305 E, 14.12.2006., 219. lpp. --------------------------------------------------